CELEX: 32019R0332
Language: lv
Date: 2019-02-20 00:00:00
Title: Komisijas Īstenošanas regula (ES) 2019/332 (2019. gada 20. februāris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Istra” (ACVN))

27.2.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 59/70
               
            
         KOMISIJAS ĪSTENOŠANAS REGULA (ES) 2019/332
         (2019. gada 20. februāris)
         par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Istra” (ACVN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 3. punkta a) apakšpunktu,
         tā kā:
         
                     (1)
                  
                  
                     Saskaņā ar Regulas (ES) Nr. 1151/2012 50. panta 2. punkta a) apakšpunktu Horvātijas pieteikums, kurā lūgts reģistrēt nosaukumu “Istarsko ekstra djevičansko maslinovo ulje” kā aizsargātu cilmes vietas nosaukumu, ir publicēts Eiropas Savienības Oficiālajā Vēstnesī (2).
                  
               
                     (2)
                  
                  
                     Ar 2016. gada 22. jūnija paziņojumu par iebildumiem un 2016. gada 22. augusta pamatoto iebildumu paziņojumu Slovēnija saskaņā ar Regulas (ES) Nr. 1151/2012 51. panta 2. punktu iebilda pret šo reģistrēšanu.
                  
               
                     (3)
                  
                  
                     Slovēnija apgalvoja, ka “Istarsko ekstra djevičansko maslinovo ulje” reģistrēšana neatbilst Regulas (ES) Nr. 1151/2012 nosacījumiem šādu iemeslu dēļ: reģistrēšanai pieteiktais nosaukums ir daļēji homonīms Slovēnijas produkta nosaukumam “Ekstra deviško oljčno olje Slovenske Istre”, kas kopš 2007. gada reģistrēts ES Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, un nav sniegti nekādi pierādījumi par nosaukuma “Istarsko ekstra djevičansko maslinovo ulje” lietošanu tirdzniecībā vai sarunvalodā kā parastu komercnosaukumu vai vēsturisku nosaukumu, lai apzīmētu olīveļļu, kas ražota Horvātijas Istrijā.
                  
               
                     (4)
                  
                  
                     Iebildumi tika uzskatīti par pieņemamiem. Ar 2016. gada 18. oktobra vēstulēm Komisija aicināja ieinteresētās personas uzsākt attiecīgas apspriedes, lai panāktu vienošanos saskaņā ar minēto personu iekšējām procedūrām. Termiņš apspriedēm tika papildus pagarināts par trim mēnešiem saskaņā ar Regulas (ES) Nr. 1151/2012 51. panta 3. punkta trešo daļu.
                  
               
                     (5)
                  
                  
                     Pēc apspriedēm starp Horvātiju un Slovēniju ir panākta vienošanās. Par to Komisijai ir paziņots ar 2017. gada 8. maija vēstuli, kam sekoja sarakste starp Horvātiju un Komisiju.
                  
               
                     (6)
                  
                  
                     Pēc tam kad vienošanās bija panākta, produkta specifikācijā ir veikti vairāki grozījumi. Produkta nosaukums “Istarsko ekstra djevičansko maslinovo ulje” ir pārdēvēts par “Istra”. Ražošanas apgabals ir paplašināts, iekļaujot tajā Istras pussalas Slovēnijas daļu, un Horvātijas pieteikums ir kļuvis par vairākvalstu (Horvātijas un Slovēnijas) pieteikumu. Vienotajā dokumentā un produkta specifikācijā ir izdarīti nelieli pielāgojumi.
                  
               
                     (7)
                  
                  
                     Ievērojot to, ka vienotais dokuments ir ticis būtiski grozīts, saskaņā ar Regulas (ES) Nr. 1151/2012 51. panta 4. punktu Komisija atkārtoti veica pieteikuma pārbaudi un secināja, ka reģistrēšanas nosacījumi ir izpildīti.
                  
               
                     (8)
                  
                  
                     Ģeogrāfiskā apgabala paplašināšana, iekļaujot tajā Slovēnijas Istriju, ir pamatota, jo Slovēnijas Istrijas reģionā ražo olīveļļu ar tādu pašu vēsturi, saikni un kvalitātes īpašībām kā Horvātijas Istrijas olīveļļai, uz kuru attiecas pieteikums. Nosaukuma “Istra” izmantošana ir izsmeļoši parādīta un apliecināta Slovēnijā un Horvātijā. Valsts iebildumu procedūras ir pareizi atjauninātas. Ievērojot iepriekš minēto, Komisija uzskatīja, ka Regulā (ES) Nr. 1151/2012 paredzētie nosacījumi ir izpildīti.
                  
               
                     (9)
                  
                  
                     Saskaņā ar Regulas (ES) Nr. 1151/2012 50. panta 2. punkta a) apakšpunktu Horvātijas un Slovēnijas pieteikums, kurā lūgts reģistrēt nosaukumu “Istra”, ir publicēts Eiropas Savienības Oficiālajā Vēstnesī (3).
                  
               
                     (10)
                  
                  
                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Istra” būtu jāreģistrē,
                  
               IR PIEŅĒMUSI ŠO REGULU.
         
            1. pants
            Nosaukums “Istra” (ACVN) ar šo tiek ierakstīts reģistrā.
            Pirmajā daļā minētais nosaukums apzīmē produktu, kas pieder pie 1.5. grupas “Eļļas un tauki (sviests, margarīns, eļļa u. c.)” saskaņā ar Komisijas Īstenošanas regulas (ES) Nr. 668/2014 (4) XI pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 20. februārī
            
               
                  Komisijas
               
               
                  un tās priekšsēdētāja vārdā –
               
               
                  Komisijas loceklis
               
               Phil HOGAN
            
         
         
            (1)  OV L 343, 14.12.2012., 1. lpp.
         
         
            (2)  OV C 108, 23.3.2016., 18. lpp.
         
         
            (3)  OV C 327, 17.9.2018., 4. lpp.
         
         
            (4)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).